मन्त्रालयले कृषि पर्यटन प्रवर्द्धन कार्यक्रम कार्यन्वयन कार्यविधि २०७४ लागू गर्दै अनुदान प्रवाहको प्रक्रिया अघि बढाइसकेको बताएको छ । मन्त्रालयअन्तर्गतको तरकारी विकास निर्देशनालयले २२ कात्तिकमा सूचना प्रकाशित गरी अनुदान लिएर कार्यक्रम सञ्चालन गर्न प्रस्ताव आह्वानसमेत गरिसकेको छ । मुलुकका ग्रामीण क्षेत्रमा कृषि पर्यटनको लोकप्रियता बढ्न थालेपछि सरकारले आर्थिक रूपमा सहयोग पुर्‍याउँदै दिगोपना दिन अनुदानको कार्यक्रम लागू गरेको मन्त्रालयको भनाइ छ । उक्त कार्यक्रममा हाल होम स्टे सञ्चालन गरिरहेको कृषकलाई प्राथमिकतामा राखिएको समेत स्पष्ट पारेको छ ।
